钦定古今图书集成/明伦汇编/交谊典/第047卷 > 《谢张使君梦弼馈春肉》元·德明
## 钦定古今图书集成/明伦汇编/交谊典/第047卷 > 《谢张使君梦弼馈春肉》元·德明

《牙猪》肋厚一尺玉，盐花入深蒸脱骨。韭芽蓼甲春满
盘，走送茅斋慰幽独。山人食贫才一粥，几被艾生嘲
苜蓿。食前方丈非素怀，颇忆悬貆绕高屋。呼来邻叟
共一饱，为说使君方继肉。饥民待哺今几家，无策赞
君惭此腹。区区一肉见歌咏，说食书生良未足。却愁
今夕梦寐间，有物踏破园蔬绿。